**Blegen Hall på Minneapolis campus ved University of Minnesota**
**Theodore Christian Blegen** (født 16. juli 1891, død 18. juli 1969) var en amerikansk historiker og forfatter. Blegen var forfatter av flere historiske referansebøker og artikler skrevet gjennom fem ti-år. Hans primære områder og fokus var Minnesotas historie og norske immigranter.

Bakgrunn
--------

Theodore Christian Blegen ble født i Minneapolis Minnesota. Foreldre var Anna Regine (1854-1925) og John H. Blegen (1851-1928), begge hadde emigrert fra Lillehammer. Hans far var professor ved Augsburg College i Minneapolis og spilte en viktig og sentral rolle i den Norsk Lutherske kirke i Amerika. Han var en yngre bror av den kjente arkeolog, Carl Blegen.

Under Andre verdenskrig ledet han National Historical Service som forberedte materialer for soldater til U.S. Armys rundebordskonferanse. Blegen gjennomførte sine første studier ved Augsburg College fikk BA i (1910). etterfulgt av studier ved University of Minnesota med MA i (1915) og Ph.D. (1925) som førte til en professorstilling i historie. I 1928 fikk han et Guggenheimstipend og studerte i ved Universitetet i Oslo.

Karriere
--------

Blegen underviste ved high-school i Fergus Falls, Minnesota og i Milwaukee, Senere i Minnesota Historical Society i kunst. Blegen var professor i historie (1920–1927) ved Hamline University i St. Paul, deretter University of Minnesota (1927–1939) hvor han var dekanus (1940–1960).

I 1925 ble Blegen den første redaktør av Norwegian-American Historical Association som har som oppgave å lokalisere, samle, bevare og tolke norskamerikansk historie. Han ble valgt til president for Organization of American Historians i 1943. Hans karriere ved Minnesota Historical Society begynte i 1922 og ledet denne fram til 1939. Han returnerte dit som forsker i 1960, etter han ble pensjonist. Han var også en av grunnleggerne av Forest History Society hvor han var president i flere perioder, og var i mer enn tyve tilknyttet organisasjonen. The Forest History Society opprettet i 1972 Theodore C. Blegens Pris ..

Blegens mange arbeider førte til at han ble æresdoktor ved flere universiteter: Hamline University, Carleton College, St. Olaf College, Luther College og Augustana College. Blegen ble også æresdoktor ved Universitetet i Oslo. I 1938 ble han medlem av Det Norske Videnskaps-Akademi og fra 1954 Det Kongelige Norske Videnskabers Selskab. I 1950 fikk han St. Olavs Orden. Blegen Hall ved University of Minnesota har bærer hans navn. Hans forskninsgarbeider finnes i University of Minnesotas arkiver. Minnesota Historical Society har også en samling av Theodore C. Blegens papirer.

Utvalgt bibliografi
-------------------

* *The Competition of the Northwestern States for Immigrants* (1919)
* *Norwegian Migration to America, 1825-1860* (1931)
* *Norwegian Emigrant Songs and Ballads* (1936)
* *Building Minnesota* (1938)
* *A Review and a Challenge* (1938)
* *Norwegian Migration to America: The American Transition* (1940)
* *Grass Roots History* (1947)
* *The Land Lies Open* (1949)
* *Lincoln's Imagery: A Study in Word Power* (1954)
* *Minnesota: A History of the State* (1964)
* *Kensington Rune Stone, New Light on an Old Riddle* (1968)

Bøker på norsk
--------------


* *Amerikabrev*, en samling brev skrevet av norske emigranter til slekt og venner i Norge, med forord av Ingrid Semmingsen, utgitt i 1958

Referanser
----------

1. 1 2   Store norske leksikon, oppført som Theodore Christian Blegen, Store norske leksikon-ID Theodore\_Christian\_Blegen[Hentet fra Wikidata]
2. 1 2   Solomon R. Guggenheim Museum, Guggenheim fellows ID theodore-c-blegen, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6m32tdh, besøkt 9. oktober 2017[Hentet fra Wikidata]
4. 1 2 3 4   www.gf.org[Hentet fra Wikidata]
5. ↑   Freebase-data fra Google[Hentet fra Wikidata]
6. ↑  Odd Lovoll *Theodore Christian Blegen* (Norsk biografisk leksikon)
7. ↑  *John H. Blegen* (Store norske leksikon)
8. ↑  Larsen Arthur J. and Bertha L. Heilbron (Sep. 1939) *Theodore C. Blegen and the Minnesota Historical Society* (Minnesota History.
9. ↑  «*Theodore C. Blegen* (Carlton C. Qualey, Norwegian-American Historical Association, Volume 21: Page 3)». Arkivert fra originalen 3. mars 2016. Besøkt 9. januar 2016.
10. ↑  *About Our Mission* (Norwegian American Historic Association)
11. ↑  *Theodore C. Blegen Biographical Sketch* (Forest History Society) Arkivert 6. januar 2009 hos Wayback Machine.
12. ↑  *Blegen Hall* (University of Minnesota)
13. ↑  *Theodore Christian Blegen Papers* (University of Minnesota)
14. ↑  *Theodore C. Blegen Awards* (The Forest History Society) Arkivert 16. januar 2009 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |